b'\n_START_ARTICLE_\nYuanfloden\n_START_PARAGRAPH_\nYuanjiang (\xe6\xb2\x85\xe6\xb1\x9f; pinyin: Yu\xc3\xa1nji\xc4\x81ng) eller Yuanshui (\xe6\xb2\x85\xe6\xb0\xb4; Yu\xc3\xa1nshu\xc7\x90), ogs\xc3\xa5 kendt som Yuan Jiang, er en af de fire st\xc3\xb8rste floder i provinsen Hunan i Kina. Den l\xc3\xb8ber ud i Dongtings\xc3\xb8en, og videre ud i Yangtzefloden. Den sejlbare flod er 864 km lang og har sit udspring i provinsen Guizhou i Miaobjergene n\xc3\xa6r Tu-y\xc3\xbcn._NEWLINE_Bifloden Qingshui fra sydvest starter i den syd\xc3\xb8stlige del af provinsen Guizhou, og l\xc3\xb8ber mod \xc3\xb8st ind i Hunan hvor den skifter navn til Yuanjiang t\xc3\xa6t p\xc3\xa5 provinsbyen Hongjiang, hvor to bifloder, begge ved navn Wu l\xc3\xb8ber til, fra henholdsvis nordvest og syd\xc3\xb8st. Qingshui-floden er reguleret med den store Sanbanxi-d\xc3\xa6mning.'